ΓΡΑΠΤΗ ΕΡΩΤΗΣΗ P-0179/02

υποβολή: Geoffrey Van Orden (PPE-DE) προς την Επιτροπή

(29 Ιανουαρίου 2002)

Θέμα: Κύπρος

Τί ύψους προενταξιακή οικονομική ενίσχυση έχει προβλεφθεί για την Κύπρο·

Τί στοιχεία αυτής της οικονομικής ενίσχυσης έχουν διατεθεί για την προετοιμασία της βόρειας Κύπρου· Έχει τεθεί κατά μέρος κάποιο ποσόν ενίσχυσης για μελλοντικά σχέδια με επίκεντρο δραστηριότητας τη βόρεια Κύπρο στην περίπτωση επίλυσης του Κυπριακού·

Απάντηση του κυρίου Verheugen εξ ονόματος της Επιτροπής

(15 Μαρτίου 2002)

Μετά τη λήξη ισχύος του 4ου Χρηματοδοτικού Πρωτοκόλλου στο τέλος του 1999, το Συμβούλιο εξέδωσε τον κανονισμό αριθ. 555/2000 της 13ης Μαρτίου 2000 σχετικά με τηνλοποίηση δράσεων στο πλαίσιο

της προενταξιακής στρατηγικής για την Κυπριακή Δημοκρατία και τη Δημοκρατία της Μάλτας, ακολουθούμενο από την πρώτη Εταιρική σχέση προσχώρησης για την Κύπρο, τον Μάιο 2000. Το σύνολο του προενταξιακού προϋπολογισμού για την Κύπρο, για την περίοδο 2000-2004, ανέρχεται σε 57 εκατ.. Με αυτά τα προενταξιακά κονδύλια θα χρηματοδοτηθούν έργα και δραστηριότητες συνεργασίας που έχουν προτεραιότητα για την προετοιμασία της προσχώρησης. Το ένα τρίτο των κονδυλίων θα χρησιμοποιηθεί για τη χρηματοδότηση δικοινοτικών έργων (δραστηριότητες που συμβάλλουν στη συμφιλίωση των δύο κυπριακών κοινοτήτων).

Η προενταξιακή χορήγηση του 2000 (9 εκατ.) προγραμματίστηκε για τη στήριξη δραστηριοτήτων στους εξής τομείς: φορολογία, τελωνεία, Σύστημα πληροφοριών Schengen, διοικητική συνεργασία, δικοινοτικά έργα και συμμετοχή στα κοινοτικά προγράμματα στον τομέα της εκπαίδευσης (Socrates, Leonardo, Youth).

Τα κύρια έργα που προβλέπονται στο πλαίσιο της χορήγησης για το 2001, (11,5 εκατ.) αφορούν τις εξής δραστηριότητες: δικοινοτικά έργα, εναρμόνιση ΦΠΑ και τελωνεία, αναβάθμιση της κατάστασης των κρατικών εργαστηρίων, αστικό σύστημα αποχέτευσης και συμμετοχή στα κοινοτικά προγράμματα. Αναμένεται ότι η εκτέλεση των εν λόγω έργων θα αρχίσει το 2002.

Όπως αναφέρεται ανωτέρω, πολλά δικοινοτικά έργα προγραμματίστηκαν στα πλαίσια του προϋπολογισμού του 2000 και 2001. Η Ένωση θα συνεισφέρει 6,3 εκατ. για τα σχέδια που αφορούν την πολεοδομική αναμόρφωση και την διατήρηση ιστορικών μνημείων, ως μέρος του Γενικού Προγράμματος για τη Λευκωσία. Στόχος του εν λόγω προγράμματος είναι η διατήρηση της πολιτιστικής και ιστορικής κληρονομιάς της εντός των τειχών πόλης, έτσι ώστε να δοθεί νέα ώθηση στις ιδιωτικές επενδύσεις και να βελτιωθεί ο αστικός ιστός. Την εκτέλεση του Κοινοτικού έργου θα αναλάβει ο εκτελεστικό φορέας του Προγράμματος των Ηνωμένων εθνών για την Ανάπτυξη, το καλούμενο UNOPS (United Nations Office for Project Services), το οποίο δραστηριοποιείται από το 1998 για το Γενικό Πρόγραμμα για τη Λευκωσία. Επίσης, η Ένωση παρέχει στήριξη.0,3 εκατ. στα συνδικάτα για τη βελτίωση των δεσμών μεταξύ των ελληνοκυπριακών και τουρκοκυπριακών συνδικάτων και την ανάπτυξη κοινών συμφερόντων εν όψει της ένταξης στην Ένωση. Η Στρατηγική Επικοινωνίας (0,2 εκατ.) έχει προβλεφθεί για την μεγαλύτερη ευαισθητοποίηση του κοινού και του ενδιαφέροντος για την Κοινότητα, στις ελληνοκυπριακές καθώς και στις τουρκοκυπριακές κοινότητες.

Σε ότι αφορά τη συμμετοχή σε κοινοτικά προγράμματα, η Κύπρος συμμετέχει επί του παρόντος στα εξής: Media II, Life II, 5ο Πρόγραμμα Έρευνας και Τεχνολογικής Ανάπτυξης, Socrates, Leonardo, Youth και 3ο Πολυετές Πρόγραμμα για τις μικρομεσαίες επιχειρήσεις. Για την ευθυγράμμιση των Κοινοτικών νομικών διαδικασιών και, επομένως, τη διευκόλυνση της μελλοντικής συμμετοχής της Κύπρου σε Κοινοτικά προγράμματα, μια συμφωνία τελείπό σύναψη μεταξύ της Κοινότητας και της Κύπρου, σχετικά με τη θέσπιση των γενικών αρχών που διέπουν τη συμμετοχή αυτή.

Στη περίπτωση διευθέτησης μεταξύ των δύο κοινοτήτων στην Κύπρο, θα χρειασθεί συμπληρωματική Κοινοτική βοήθεια το 2003 για να μπορέσει το βόρειο τμήμα της Κύπρου να προετοιμασθεί για την ένταξη της χώρας, με την μεταφορά και εκτέλεση του κοινοτικού κεκτημένου. Με τη βοήθεια αυτή θα είναι δυνατό να επισπευσθεί η έναρξη των προσπαθειών ανασυγκρότησης. Στη περίπτωση διευθέτησης, η Επιτροπή θα προτείνει τη χρήση του κατάλληλου δημοσιονομικού μέσου για να εξασφαλισθεί η συγκέντρωση των αναγκαίων πόρων.

Τέλος, μια παρόμοια ειρηνευτική δέσμη θα διευκολύνει και την ομαλή προετοιμασία για τα μέτρα, ποσού της τάξης των 200 εκατ., που προσδιορίζει η Επιτροπή στο Κοινό χρηματοδοτικό πλαίσιο για τις ενταξιακές διαπραγματεύσεις(1), ώστε να μπορέσει η βόρεια Κύπρος να καλύψει τα κενά της σε ότι αφορά την ανάπτυξη, μετά τη προσχώρηση.

(1) SEC(2002)102.